’n Herbig Ae/Be-ster is ’n voor-hoofreeksster – die jongste sigbare vorm van sterre van spektraalklasse A en B.
Die sterre bevind hulle steeds in die omgewing van gas en stof waaruit hulle ontstaan het en word soms omring deur ’n protoplanetêre skyf. Waterstof- en kalsium-emissielyne kom in hul elektromagnetiese spektrum voor. Hulle het ’n massa van 2 tot 10 sonmassas en verbrand nog nie waterstof in hul kern nie – hulle is nog besig om in te stort om ’n hoofreeksster te word.